Oueromsendbrief 01 van 2018 – Laerskool D F Malherbe
January 18, 2018 W3bAdmin
Terselfdertyd wil ons dankie sê vir die mooi boodskappe en kaartjies wat ons gedurende die feestyd van ouers en leerders ontvang het. Dit beteken voorwaar vir ons baie en maak ook ons hande sterk. Ons weet dat dit 'n aanduiding is dat ons op u kan staatmaak vir die jaar wat voorlê.
Mev. M. Meijer as departementshoof, Mev. S. Nienaber, Mej. I Oosthuysen, Mnr. B. Hattingh,
Mej. K. Dötze en Mej. B. Botha.
Graad 7 : 22 Januarie 2018 om 18:00 in die saal.
Graad 2-6 : 23 Januarie 2018 om 18:00 .
Graad 6: Saal
Graad 4: Mev. De Kock se klas (Kamer 41)
Graad 2+3: In klaslokale
Die kostes beloop R200 per kind wat 7 Februarie 2018, by die deure betaalbaar is. U sal 'n apparte brief ontvang in dié verband.
Agt van ons skool se leerdes het die afgelope vakansie aan die 2017 Suid-Afrikaanse skaakkampioenskappe deelgneem. Hulle het die Sedibengspan verteenwoordig.
Die O/8-span, waarvan Lucius Goosen deel was, wen 'n brons medalje. Jaun Minnaar en Michael Lamont (O/14) was deel van die span wat 'n silwer medalje verower het.
Pieter Fourie, O/10, het 'n individuele bordprys as beste speler op bord 9 gewen.
D.F. is trots op almal wat deelgeneem het.
Ons beplan om binnekort 'n skooltoernooi te speel. Begin solank oefen.
MAANDELIKSE HEFFING JAARLIKSE HEFFING VEREFFEN VOOR/OP 28 FEBRUARIE 2018
Eerste kwartaal: 17 Januarie tot 28 Maart 2018
Tweede kwartaal: 10 April tot 22 Junie 2018
Derde kwartaal: 17 Julie tot 28 September 2018
Vierde kwartaal: 9 Oktober tot 12 Desember 2018
Die leerders word op Donderdag, 18 Januarie 2018, Vrydag, 19 Januarie 2018 en Maandag, 22 Januarie 2018, gedurende skoolure, by die skool uitgedun in hulle verskillende kleurspanne. Die atlete wat ingekom het in die verskillende items, moet vanaf Dinsdag, 23 Januarie 2018, in die middae ná skool kom vir afrigting soos dit op die oefenprogram aangedui word.
Die huissport vind op Vrydag, 26 Januarie 2018, by die skool plaas. Die dag is 'n normale skooldag ten opsigte van tye. Die skool begin normale tyd en leerders mag eers huis toe gaan wanneer die atletiek verby is. Die atletiekbyeenkoms begin reeds agtuur (08:00).
Die Gr 2- tot Gr 7-leerders word vooraf in hulle verskillende spanne uitgedun. Net die leerders wat dan ingekom het vir hulle spanne, neem teen mekaar deel tydens die huissport om dan die finale 4 atlete per item te kry. Die leerders wat nie aan atletiek deelneem of 'n span gekry het nie, moet skool toe kom en op die pawiljoen sit en hulle verskillende spanne ondersteun deur saam te sing. Verdere reëlings ten opsigte van drag vir die dag, sal deur die spanbestuurders aan die leerlinge deurgegee word.